cyanic-selkie/wikianc huggingface dataset:
Биолокация
Биолокация - (био... жана лат. loso жайгаштыруу) тирүү организмдердин өзүнүн же кандайдыр бир нерсенин мейкиндиктеги ордун физикалык толкундар (электр-магниттик, үн, жылуулук) аркылуу аныктоо жөндөмдүүлүгү. Биолокация сүт эмүүчүлөр, куштар, көпчүлүк балыктарга жана башкаларга мүнөздү. Алар Күн, Жылдыз, Жердин магнит талаасы жана башка табигый факторлор аркылуу да багытын аныкташат. Мисалы, жарганаттар ультра үн толкундары, ал эми деңиз ташбакалары геомагниттик талаадан берилүүчү сигналдарды туюу аркылуу багытын жакшы табат. Биолокация менен бионавигация (жаныбарлардын өзүлөрү жашаган аймагында жыл мезгилдерине, миграциясына жана көбөйүшүнө байланыштуу багыт алышы) тыгыз байланышта.
14-январь
14-январь (Үчтүн айынын он төртү) — Григорий жылсанагы боюнча жылдын 14-чү күнү, жылдын аягына чейин 351 күн (толук жылда 352) күн бар.
Ивановка кум кени
Ивановка кум кени Чүй облусунун Ысык-Ата районунда, Ивановка кыштагынан 8 км түштүк тарапта, Ысык-Ата суусунун сол өйүзүндө, деңиз деңгээлинен 780–820 м бийиктикте. 1970–71-ж. Кыргыз ССРинин Курулуш материалдар өнөр жай министрлигинин Тоогеологиялык партиясы чалгындаган. Кен бири биринен көп алыс эмес аралыкта жайгашкан 3 участкадан турат. Кен аймагын антропоген мезгилинде пайда болгон кум–шыгалдуу аллювий чөкмө тектери түзөт. Кумдун өңү боз, саргыч боз. Курамында кварц 70%, талаа шпаты 23 %, слюда 0,5%ке чейин. Ивановка-1 жана Ивановка-2 участкаларындагы кумду «100» маркасындагы силикат кирпичине, Ивановка 3 участкасынын кумун бетонго жана курулуш шыбактарына пайдаланууга болот. Запасы В категориясы боюнча 8013 миң м3, С1–7152 миң м3, В+С1–15165 миң м3, 1997-жылга карата баланстагы запасы: В–2153 миң м3, В+С1–9305 миң м3. Кен карьер түрүндө казылып, Ивановкадагы жана Бишкектеги кирпич заводдоруна жиберилет.
Даекчи
Даекчи – даекти сарптоо, бөлүштүрүү үчүн атайы кеңеште тандалган, толук ишенчилик көрсөтүлгөн калыс адам. Ал калыстыгы менен элге жаккан, элдин адат-салтын, турмушун, жорук-жосунун, чарбачылыкты, элдик оюн-зоокторду жакшы билген, сөзмөр, эпчил, нускалуу адам болгон. Мисалы, сүннөт жана башка тойдогу бүт киреше-чыгаша даекчинин колунан өткөн. Ким, эмне, канча алып келгени, кимге, эмне, канча берилгени, кайсы оюнга кандай байге коюлганы даекчинин эсебинде, калыс адилдигинде болгон. Албетте, таарыныч, нааразылык болбосун үчүн даекчи тиешелүү кишилер менен кеңешип турган. Даекчи куда катышындагы тойлордо кийит, сеп, белек, калың камдоодо жана аны бөлүштүрүүдө өзгөчө ролду ойногон. Даекчилик аяктаганда, ага өзгөчө сый көрсөтүлгөн. Атагы чыккан мыкты даекчилерди башка уруудагы той, аштарга да чакырышкан.
Кошенил
Кошенил (лат. Coccus casti) — боёк берүүчү куртсымактардын бир түрү.
Далай
Далай – бурят, моңгол тилдеринде «учу кыйырына көз жетпеген», «кенен» деген түшүнүк. Борбордук Азиядагы көлдөрдүн аты (мисалы, Далайнор), Ошондой эле моңгол, бурятча «чоң көл», «деңиз» деген маанини билдирет. Кыргыз тилинде бир далай, далай жолу жана башка түрдө кездешет.
Дагстан
Дагстан (даг - так, тоо), Дагстан Республикасы — Орусия Федерациясынын субъекти. Орусиянын Европа бөлүгүнүн эң түштүгүндө жайгашкан. Грузия, Азербайжан менен чектешет. Түштүк-чыгышын Каспий деңизи чулгайт.
Негизги маалымат
Аянты 50,3 миң км2. Калкы 2,6 млн (2006); негизинен авар, даргин, кумык, лезгин, орус, лат, табасаран, чечен, азербайжан жана башка улут өкүлдөрү жашайт. Динге ишенгендеринин көбү – мусулман. Калкынын орточо жыштыгы 1 км2 жерге 52,1 киши. Борбору – Махачкала ш. Шаар калкы 42,7%. Ири шаарлары: Дербент, Хасавюрт, Буйнакск, Кизляр.
Акимий бөлүнүшү
Административдик аймак жактан 41 районго, 10 шаарга, 18 шаарчага бөлүнөт. Түндүк Кавказдын чыгыш бөлүгүндө жайгашкан. Эң бийик жери – Базардюзю чокусу (бийикт. 4466 м).
Климаты
Январдын орточо температурасы 1Сден–11Сге чейин (тоолордо), июлдуку 24С (түздүктөрдө). Жылдык орточо жаан-чачыны 200–800 мм. Ири дарыялары: Терек, Сулак, Самур. Ойдуңдары коңур, тоолору тоо-талаа, тоо-токой күрөң жана тоо-шал баа топурактуу. Чөл зонасы тоо ттаянган сайын жазы жалбырактуу (эмен, бук, граб) жана аралаш токой менен алмашат; жогору жагы субальп жана альп шалбаалуу. Табияты калктын жашоо шартына ыңгайлуу. Нефть, күйүүчү газ, таш көмүр, кара, түстүү (жез колчеданы) жана сейрек кездешүүчү (стронций) металлдар, ар түрдүү курулуш материалдары казылып алынат. Минералдык булактары көп. Берикей көлүндө дары баткак кени бар.
Саясий түзүлүшү
Конституциясы 2003-ж. кабыл алынган. Мамлекеттик бийликти Элдик чогулуш (парламент), Мамлекеттик кеңеш, өкмөт жана башка органдар  жүзөгө ашырат.
Тарыхы
Дагстандын аймагын адамдар палеолит доорунан эле жердеген. Биздин заманга чейин 1-миң жылдыктын аягында леги, гелы, утин уруулары Чыгыш Закавказьедеги ири мамлекети – Кавказ Албаниясынын курамына кирген. 3-кылымда Түштүк Дагстанды азыркы Дербентке чейин Сасаниддер державасы, ал эми 4-кылымда Дербенттен түндүк жактагы аймактарды хунндар ээлеген. 664-жылдан баштап Дагстандын аймагына арабдардын жортуулдары башталган, багындырылган жергиликтүү элдер ислам динин кабыл алышкан. 12-кылымдын аяк ченинде Дагстанда Авар хандыгы, Казикумут шамхалдыгы сыяктуу бир нече майда саясий бирикмелер түзүлгөн. 13-кылымдын башында моңгол-татарлар басып алган. 14-кылымда Дагстанга бир нече жолу Өзбек, Токтомуш жана Темирдин аскерлери басып кирген. 1813-ж. Гүлстан келишими боюнча Россияга каратылган. Падышалык Россиянын колониялык саясатына каршы тоолуктардын күрөшүн мюридизм урааны менен Дагстандын имамдары – Гази-Магомед (1828–32), Гамзат-бек (1832–34) жана Шамиль (1834–59) жетектеген жана Дагстандын көп чүлүк аймагын, Чеченстанды  камтыган  теократиялык мамлекет – имамат түзүлгөн. 1817–64-ж. тоолуктардын боштондук үчүн күрөшү басылган жана 1860-ж. Дагстан облусу түзүлгөн. 1918–20-ж. Дагстан немис жана түрк аскерлери, ак гвардиячылар тарабынан басып алынган. 1921-ж. 20-январда РСФСРдин курамында  Дагстан АССРи түзүлгөн. 1991-ж. республиканын Жогорку Кеңеши Дагстанды  Дагстан Республикасы деп атоо жөнүндө чечим кабыл алган.
Экономикасы
Аймактык дүң продукцияда өнөр жайдын үлүшү 15,7%ти түзөт. Башкы өнөр жай тармактары: тамак-аш (шарап жасоого, консервалоого адистешкен; ири өндүрүштөрү: «Дагстан нан азык», «Кизлярагрокомплекс» – сүт азыктары, «Дербент коньяк комбинаты», «Турали» – минералдык суу, «Денеб» – алкоголсуз ичимдик), отун (жылына 0,4 млн т нефть, 700 млн м3 газ өндүрүлөт), машина куруу,  металл  иштетүү (13,3%), электр энергетика (21,1%), хим., нефть-хим. (3,3%), курулуш материалдар (4,0%), жеңил өнөр жайлары, ААК «Дагвтормет» (металл таштандыларын иштетүү), «Дагогни» айнек заводу иштейт. Айыл чарбага жарактуу жери 3363,0 миң га, аын ичинен 15% айдоо аянты. Дан эгининин аянты 312,5 миң га (анын ичинен буудай 54,5%), тоют өсүмдүктөрү (27,4%), картөшкө, жашылча, бакча өсүмдүктөрү (17,3%) өстүрүлөт. Дагстандын түштүгүндө жылына эки жолу түшүм алынат. Мөмө-жемиш өстүрүү, жүзүмчүлүк өнүккөн. Мал чарбасы эт-жүн, эт-сүт багытында. Кой чарбасы өнүгүүдө (Россияда алдыңкы орунда турат). Темир жолунун  узундугу 619 км. Республиканын аймагы аркылуу Ростов – Баку темир жолу, «Кавказ» федерация автомобиль жолу, Баку – Новороссийск нефть куур магистралы өтөт. Башкы деңиз порту – Махачкала (Россиянын тоңбогон жалгыз порту), Махачкаладан 20 км аралыкта Уйташ эл аралык аэропорту жайгашкан. Дагстанда 1600 жалпы билим берүүчү мектеп (анын ичинен 58 негизги жана орто билим берүүчү), 38 ЖОЖ (филиалдары менен; анын ичинен 35 мамлекеттик жана Дагстан университетити; 2003), РИАнын Дагстан илимий борбору иштейт. Курорттору: Каякент, Манас, Талги. Театрлар (анын ичинен музыка жана куурчак), филармония, музейлер, китепканалар (анын ичинен азиздер үчүн) бар. Цитадель, эски шаар, Дербент чеби сакталган.
Алкэйлд (Нү-Мексико)
Алкэйлд (Нү-Мексико) (Alcalde) — Нү-Мексико штатынын Rio Arriba округуна караган АКШ шаары.
Калкы - 377 киши. Болжолдуу аянты - 1.3 км². FIPS коду — 35-02070.
Тоолук
Тоолук – Кетмен-Төбө өрөөнүндөгү суу, Нарындын оң куймасы. Узундугу 33 км, алабынын аянты 205 км2. Суусамыр кырка тоосунун түштүк капталынан башталып, жогорку агымында кууш өрөөн менен агат.
Ири куй малары: Алма суу, Зындан, Туздусуу (оң), Мазарсуу (сол). Негизинен мөңгү,кар,булак сууларынан куралат. Жылдык орточо чыгымы 3,6 м3/сек, эң көп чыгымы июнь–июлда (17,3 м3/сек), азы январь–февралда (0,96 м3/сек) байкалат. Апрелде кирип, сентябрда тартылат. Сугатка пайдаланылат. Жээгинде Тоолук кыштык жайгашкан.
Физикалык деңгээл
Физикалык деңгээл (Phisical layer - Физический уровень) — OSI моделинин биринчи (төмөнкү) деңгээли. Ал физикалык чөйрө–тармак кабели боюнча айрым бит түрүндө берилиштерди жиберүүнү камсыз кылат. Кабел менен электр/оптик, механиктик жана функциялык интерфейсти ишке ашырат.
Ивановка карапалык чопо кени
Ивановка карапалык чопо кени Чүй облусунун Ысык-Ата районунда, Ивановка шаарчасынан 5 км чыгышта, деңиз деңгээлинен 742–753 м бийиктикте. 1987-ж. Түндүк Кыргыз геол. экспедициясы чалгындаган. Кен аймагы антропоген мезгилинде пайда болгон аллювий, пролювий жана биоген катмарларынан түзүлгөн. Карапалык чопо катмарынын калындыгы 0,1–1,6 ''м. ''Чопо кызыл түстө, илешчээк. Ийилгичтиги 13–14. Технологиялык жана жарым заводдук изилдөөлөрдүн негизинде чопонун көркөм жана карапалык буюмдарды жасоого жарамдуулугу аныкталган. Запасы В категориясы боюнча 7 миң т, С1–3 миң т, В+С1–10 миң т.
Түндүк кичине мышык
Түндүк кичине мышык (лат. Satanellus hallucatus) — баштыкчан мышыктардын бир түрү.
Жыгач оюмдары
Жыгач бетине элдик көркөмдүк берүү. Жыгачтын ар кандай шартына карап, кооздукту берүү өнөрү кыргызда байыртан бери келген. Анткени, жыгаччылык элибиздин турмуш-тиричилигине кирип, жеринен карым-катыш алып келгени менен анын адамды имерчиктете турган эски нускалары азыркы муундарга эң эле аз санда жетүүдө. Айыл арасынан азыр мындай мурастарды чала-чарпын гана кездештиребиз. Көбүн эсе мунун айрым үлгүлөрүн эмки муундар музейлерден учуратууда. Жыгачтан көркөм буюмдарды жасоо салттарын, айрыкча, жемиш-дарактарынын чордону Түштүк Кыргызстандын аймагынан бир аз табууга болот. Жыгач оюмдары элибиздин кол өнөрчүлүгүнүн көркөмдүктү көздөгөн башка чыгармачылык түрлөрү менен бөтөнчө байланышта көрүнөт. Мындай үндөштүктөр, төтөн, кийиздин, темирдин беттерине түшкөн оюм-чийимдерден даана көрүнөт. Жыгачка гана таандык кооздуктун өзүнчө касиети бар. Мында чебер менен жыгачтын, адамзат жана жаратылыштын бири-биринен ажырагыс мыйзам ченемдүүлүгү бар. Жыгачты иштетип жатканда буркураган аромат жыт уруп, кандай оюм-чийим түшөөрүн өзү айтып турат.
Маалыматтын булагы
[http://bizdin.kg/component/k2/item/173-kyrgyz_kol_onor Акматалиев Амантур Сейтаалы уулу. Кыргыздын кол өнөрчүлүгү. Бишкек 1996: ISBN — 5-655-00960-9]
Курган
Курган (1679-жылы негизделген; 1738-жылга чейин — Царёво Городи́ще;  1782-жылга чейин — Курга́нская слобода́) — Орусия Федерациясынын ири шаары, Курган облустунун административдик борбору. Урал Федеративдик округунда, Тобол дарыясынын жээгинде (өзгөчө сол жээк тарабында) жайгашкан. Шаар калкы — 325 565 адам (2013). Шаар тегерек чети менен (Кетово, Варгаши жана башка ож) 418 000  адамдан турган шаардык агломерацияны түзөт.
Курган — экономикалык маанилүү, илимий жана УрФОнун маданий борбору, ири транспорттук бөлүк. Өнөр жай борбору (машина куруу, химиялык, жеңил жана тамак-аш өнөр жайы, аскер-өнөр жай комплекси).
Астероид-комета коркунучу
Астероид-комета коркунучу - космос телолору менен Жердин кагылышуу коркунучуна байланышкан түшүнүк. 1980-жылы киргизилген. Жерге жакын учуп өткөн биринчи астероид (Аполлон) 1932-жылы ачылган. Азыркы убакта мындай астероиддер көп байкалууда. Асман телосу менен Жердин кагылышуу коркунучу бар экендигин Жерде табылган кратерлер (жанар тоонуку эмес) айкындап турат. 65 млн жыл мурун мезозой менен кайназой эрасынын ортосунда Жердеги тирүү организмдердин үчтөн экиси, анын ичинде динозаврлар кырылып жок болгон. Мунун себебин окумуштуулар астероид же ядро диаметри 10 км болгон комета менен Жердин кагылышы Юкотан жарым аралындагы (Мексика) Чиксулуб кратери деп эсептешкен. Анын диаметри 180 км, 64,98±0,04 млн жашта болгон. 20-кылымдагы маанилүү кагылышуу 1908-жылы 30-июнда Таштуу Тунгуска дарыясынын жээгинде болуп, Жер үстүнө түшкөн асман телосунун жарылуу кубаттуулугу 10 Мтны түзгөн. Азыркы убакта Жер менен астероиддин кагылышуу коркунучу бар. Ал эми кометалар менен кагылышуунун ыктымалдуулугу 1 %. Диаметри 1 кмден чоң асман телолору 500 миң жылда 1 жолу Жер менен кагылышканда глобалдык кыйроо болушу мүмкүн. Күн системасындагы 1200 асман телолору Жер менен кагылышы ыктымал. Кичине кометалар Жер менен кагылышканда региондук же жергиликтүү табигый кыйроого учуратат, эгерде ал жерде атом электр станциясы, химиялык өнөр жай болсо өтө коркунучтуу.
Вонил
Вонил (Вонюл, Вонель) — Орусиядагы дарыя. Вологда облусу, Киров облусу, Коми Республикасы жер аймактарын агып өтөт. Дарыя куйган жери - Луза дарыясынын сол жээгинен 192 км алыстыкта орун алган. Дарыянын узундугу - 58 км.
Суу реестринин маалыматтары
Орусиянын мамлекеттик суу реестринин маалыматы боюнча Двина-Печора бассейнинин айланасында жатат, дарыянын суу чарбачылык бөлүгү — Түштүк дарыясы. Дарыянын айрыгы — Сухона, дарыя бассейни — Түндүк Двина.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Банковка (Стерлибашев району, Башкыртстан)
Банковка — Башкыртстандын Стерлибашев районундагы айыл, Янгурчин айылдык кеңешине карайт. 2009-жылдын 1-январына карата калкынын саны — 29 киши. Почта индекси — 453194, ОКАТО коду — 80248865005.
Демографиясы
Тургундардын динамикасы:
Ворошилов (Иглин району, Башкыртстан)
Демографиясы
Тургундардын динамикасы:
Апамды издеп
«Апамды издеп» (В поисках мамы, Finding Mother) — Режиссёр Руслан Акундун көркөм тасмасы.Тасманын бет ачаары: Кыргызстанда 9-февраль, 2017, Казакстанда 16-февраль, 2017, АКШда — апрель 2017
Башкы каармандардын образында: Азамат Уланов, Тауекел Мусилим, Майкл Мапонго.Жана ошондой эле анда кыргыз актёрлорунан Марат Козукеев, Жеңишбек Майрамбек уулу
Мазмуну
Баш каарман, балдар үйүнүн тарбиялануучусу, он эки жаштагы Азаматтын тагдыры жетим балдардын типтүү тагдырына көп окшой бербейт. Антистандарт ойлонгон, антистандарт жашаган, антистандарт жөндөмдөргө ээ антистандарт баланын антистандарт окуясы... Комедия менен драматизм, социалисттик лагерден бошонсо да аң-сезими социализмде кала берген жетекчилер... Укмуш эске ээ Азамат апасынын элесин такыр эстей албайт. Азаматты балдар үйүнүн алдына таштап кеткен адам “Баланын апасы Америкада” деген жазуу калтырган болот.Өзгөчө эс тутумга ээ, акылдуу баланын апасын издөө кыялы көрсөтүлөт. Бир топ кыйынчылыктарды башынан өткөргөн каарман бир күнү Голливудга апасын издеп сапарга аттанат. Бейтааныш эл, бөтөн жерге эч бир таанышы жок барган кичинекей каарманды тагдырдын түрдүү сыноосу, күтүлбөгөн окуялар жана америкалык жашоочулар менен кызыктар күтүп турган болот.Ошол бир сүйлөмдү илинчек кылып, айла амал менен амрикага барып калат.Жашоодо эмне маанилүү, акчабы же ата-эне, достукпу, мына ушундай жана башка идеяларды камтыйт.
Бозек
Бозек — этноним. Манас эпосунда «Бозек менен Шаңкай бар, Ойрон кылды баарысын Оңолбогон далай бар» (Курама варианты, 1. 165)— делип Б-тер кыргыздарга коңшу эл катары сүрөттөлөт. Б. тууралуу каракалпак элинин санжырасында кездешет. Каракалпактардын кай бир урууларынын аттары Манас эпосунда аталышы бекер эмес, кыргыздар менен каракалпактардын санжыраларында 20дан ашуун чоң жана майда уруулардын аттары бирдей экенин көрүүгө болот (к. Каракалпактар). Б-тер түндүк Кавказда жашап турушкандыгы ногой элинин санжырасында да кездешет. Ногойлор болсо кыргыздар менен этникалык байланышы болгон эл (к. Ногойлор). Ошентип, Б. этнониминин «Манаста» чагылдырылып калышы каракалпактар менен кыргыздардын жана алардын курамындагы уруулардын туугандык жана тыгыз карым-катнаштарынын негизинде десек болот. Бул мамилелер Ордо кандыгынын тушунда же болбосо 13 — 15-кылымда болуп өткөн. Биздин божомолдо кыргыздар Орто Азия чөйрөсүнө келгенден кийин, алардын кай бир бөлүктөрү Алтын Ордонун курамында болгон. Мына ошол убактагы окуялар көркөм түрдө Манас эпосунда сакталып калганын Б-тердин мисалынан көрүүгө болот.
Колдонулган адабияттар
Манас энциклопедиясы/Мамлекеттик тил жана энциклопедия борбору.Бишкек: Кыргыз энциклопедиясынын Башкы редакциясы, - 1995. 1-т. - 440. ISBN -5-89750-013-4
Гальванотехника
Гальванотехника - (галъвано...жана техника) колдонмо электрхимиянын бир тармагы; электролиздин натыйжасында металл жана металл эмес буюмдардын бетине электролиз жолу менен металл катмарын каптоо. Ага гальваностегия (каптоонун калыңдыгы 5-50 мкм, абдан бекем жабышкан) жана гальванопластика (кыйла калың келип, оңой ажыроочу катмар) кирет. Гальваностегия буюмду коррозиядан сактоо, бышыктыгын арттыруу, жалтыратуу, электр өткөргүчтүгүн, температурага чыдамдуулугун жогорулатуу жана кооздоо жана башка үчүн колдонулат. Гальванопластика металлдын бетиндеги өтө майда сүрөттүн, рельефтин так көчүрмөсүн алууга мүмкүндүк берет. Экөөндө тең каптоо бекем, майда бүртүкчөлүү, жылмакай ачык же жалтырак болушу керек. Буюмдун бети жабуудан мурун майлуу кирден жана оксиддерден тазаланып, жылмаланат жана жуулат. Гальваностегияда жабуу бекем болуш үчүн буюмду электролит ваннага салуудан мурда атайын эритмеде активдештирет. Электр менен чөктүрүү туруктуу ток менен жүргүзүлөт. Капталуучу буюм катод, ал эми катоддон бөлүнгөн металл аноддун кызматын аткарат. Электролит катары катоддон бөлүнгөн металлдардын туздарынын эритмелери колдонулат. Ага буфердик касиет берүүчү заттар кошулат жана ал электр өткөргүчтүгүн жогорулатат, жабдылган катмардын текши калыңдыкта болушун камсыз кылат. Г-нын теор. негизин жана колдонмо ыкмасын орус окумуштуусу Б. С. Якоби 1838-ж. ачкан. Гальваностегия автомобиль куруу, авиация, радиотехникалыкжана электрондук өнөр жайда, ал эми гальванопластика полиграфияда кеңири колдонулат.
Идеал (саясат)
Колдонулган адабияттар
Кыргыз педагогикасы:Энциклопедиялык окуу куралы/Башкы ред. Ү. Асанов; Ред. кеңеш И. Бекбоев(төрага) ж.б. - Б.: Мамлекеттик тил жана энциклопедия борбору, 2004. - 340 б. ISBN 9967-14-018-6
FAQ
FAQ, F.A.Q. (акроним Frequently Asked Question(s) –көп кайталанган суроолор, алар мындай деп окулат - «фак», «фэк», «фэкс», «эф-эй-кью»).
Кандайдыр бир багыт боюнча дайыма берилген суроолорго жоопту камтыган тармактык файл.
Usenetте документ телеконфренция кызматтары аркылуу автоматтык түрдө убакыттын регулярдык интервалында жаңы колдонуучуларды маалымдоо үчүн жиберилип турат.
FAQ болсо көп учурда суроолор тизмесин камтып колдонуучулар тобуна башка катышуучулар берген жооптор негизинде FAQ файлын калыптоо менен коштолуп таратылат.
FAQ ды колдонуу эки жактан өзүн жакшы көрсөтө алды. Биринчиси жалпы талкууланып жаткан багыт боюнча каткабарды жиберүү кыйынчылыгын жеңилдетет, экинчиси көпчүлүк FAQ тар тез-тез жаңыланып турат жана башка булактардан табууга кыйын болгон маалыматтар булагы катары кызмат кылат.
Бозжорго
Бозжорго — Бакайдын жоого минген аты (Сагымбай Орозбаков, 3. 169).
2. Бозжорго — Чыйырдынын Алмамбетти тосуп чыкканда минген аты (Сагымбай Орозбаков, 2. 335).
Карлсруэ
Карлсруэ – Германиянын түштүк-батышындагы шаар. Баден-Бюртемберг жеринде (административдик-аймактык бирдик). Франциянын чек арасына жакын, Рейн дарыясынан 7 км чыгышта жайгашкан. Калкы 287,3 миң (2008); калкынын саны жана экономикалык мааниси боюнча 3-орунда. Ири жол тоому. Дарыя порту (жылына 7,1 млн тонна жүк ташылат). Карлсруэ порт комплекси 5 гаванды камтыйт. Аэропорту бар. Шаар 1715-жылы маркграф тарабынан негизделген. Чиркөөлөр, монета двору, сүрөт галереясы, ратуша, Кунстхалленин имараты, башкы почта жана башка сакталган. Карлсруэ – өлкөнүн маданий, илимий жана билимдин маанилүү борбору. Илим изилдөө институттары, университеттер, институттар, мамлекеттик жогорку музыкалык мектеп, сүрөт галереясы, театрлар, музейлер, архив жана башка бар. Шаарда ири компаниялардын штаб-квартиралары, концерндер жайгашкан. Машина куруу (анын ичинде станок, вагон, локомотив, автомобиль, оор машина, электр-техникалык, радио электроника, прибор жана башка) өнөр жай өнүккөн. Аскер өндүрүшү (негизинен атылма куралдар, ок-дары), нефть ажыратуу [Карлсруэ – Германиядагы эң маанилүү нефть иштетүүчү борбор; шаардагы «MiRO» ишканасы Европадагы эң ири ишкана (жылына 15 млн тонна нефть өндүрөт)], химиялык (пластмасса, жасалма каучук, резина-техникалык жана башка), фармацевтика, косметика, целлюлоза-кагаз, тамак-аш, тамеки, полиграфиялык, эмерек, курулуш материалдар өнөр жай ишканалары иштейт. Эл аралык фестивалдар жана дүйнөлүк спорт оюндары, көргөзмөлөр, жармаңкелер өткөрүлүп турат.
Бозжорго
Колдонулган адабияттар
Манас энциклопедиясы/Мамлекеттик тил жана энциклопедия борбору.Бишкек: Кыргыз энциклопедиясынын Башкы редакциясы, - 1995. 1-т. - 440. ISBN -5-89750-013-4
Факс
Факс (facsimile, fax-факс). Факс документтердин сүрөттөлүшүн телефон линиялары аркылуу жиберүүдө жана кабыл алууда колдонулат.
Документ текст, график, кол жазма же фото сүрөт түрүндө аткарылышы мүмкүн. Факс машинеси документти карап чыгып жана аны сандык түргө которуу менен телефон линиясы аркылуу жиберет. Факс жабдуусу сырткы автономдуу же берилиштерди жиберүүчү компьютердин ички түзүлүшү түрүндө да иштелип чыгат. Автономдук факс машинелери документти оптик жол менен окуйт жана жиберүү үчүн сүрөттөлүштү сандык берилиштерге өзгөртөт. Кабыл алуучу факс машинеси сандык берилиштерди кайрадан өзгөртүп алгачкы сүрөттөлүштүн көчүрмөсүн басып чыгарат. Ички факс жабдуусу компьютерде даярдалган документти жиберет. Ички факс жабдуусу менен алынган документ монитордо көрсөтүлөт жана принтерде басып чыгарылат. Жеке компьютер аркылуу факс машинесине же башка жеке компьютерге документ жиберүү үчүн факс жабдуусу жана модем колдонулат.
FAT файлдык систем (FAT file system)
Файлдарды жайгаштыруу жадыбалы – файлдарды иреттөө жана аларды башкаруу үчүн MS-DOS жана Windows иштетүү системдеринин тобу колдонгон файлдык систем болот. Windows FAT же FAT32 файлдык систем үчүн томду калыптоодо түзгөн берилиштер структурасын билгизет. Windows жайгаштыруу жадыбалында ар файл жөнүндөгү маалыматтарды камтыйт жана зарыл болгон учурда керектүү файлды алып чыгууга мүмкүндүк берет.
Пелякты-Тюнамбель-Кы дарыясы
Пелякты-Тюнамбель-Кы — Орусиядагы дарыя. Ямало-Ненецк АО, Краснояр крайы жер аймактарын агып өтөт. Дарыя куйган жери - Чоң Ширта дарыясынын оң жээгинен 234 км алыстыкта орун алган. Дарыянын узундугу - 12 км.
Суу реестринин маалыматтары
Орусиянын мамлекеттик суу реестринин маалыматы боюнча Төмөнкү Обь бассейнинин айланасында жатат, дарыянын суу чарбачылык бөлүгү — Таз дарыясы. Дарыянын айрыгы — айрыгы жок, дарыя бассейни — Таз.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Биомexаника
Биомexаника - (био... жана механика) биофизиканын тирүү ткань, орган же бүтүндөй организмдин механикалык касиетин жана алардагы механикалык кубулуштарды изилдөөчү бөлүмү. Биомеханика боюнча изилдөө иштери 20-кылымдын ортосунан кеңири жүргүзүлө баштаган. Демалуу, кан айлануу жана кыймыл аракеттин биомеханикалары болот. Биомеханикалык изилдөөлөрдө көбүнчө оптикалык ыкмалар колдонулат. Мындай изилдөөлөрдү италиялык илимпоз Леонардо да Винчи баштаган. Эмгек менен спорт физиологиясында, аскердик жана клиникалык медицинада, асыресе неврологияда, ортопедияда, травматологияда, протез жасоодо, өпкө менен жүрөктүн айрым ооруларын аныктоодо биомеханиканын ролу чоң.
Биомасса
Биомасса - (био... жана масса) бир түрдүн особдорунун, түр топторунун же жамаатташтыктын мекендеген аймак бирдигине же көлөмүнө туура келүүчү жалпы массасы. Ал өсүмдүктө фитомасса, жаныбарда зоомасса деп аталат. Биомасса кургак же нымдуу заттын массасында (г/м2, кг/га, г/м3 ж. б.) же анын пропорциялуу бирдиктери менен (көмүртек массасы же азот, органикалык заттын телосу ж. б.) туюнтулат. Ар кандай организм топторунун биомассасынын көлөмү жер бетинде, агын сууларда, көлдөрдө ар түрдүү болот. Анын аз же көп болушу өсүмдүк жана жаныбар түрлөрүнө, айлана-чөйрө шарттарына байланыштуу. Деңиздеги өсүмдүктөрдүн биомассасы ал жерде жашаган жаныбарлардыкынан аз. Континент сууларындагы жана деңиздериндеги биомассанын көпчүлүгү балыктар үчүн баалуу азык. Техниканын өнүгүшүнөн улам азайып бара жаткан биомассанын көлөмүн көбөйтүү биология илиминин маанилүү милдети.
Далай - лама
Далай-лама (тибет. – дин окутуучусу) – Тибеттеги лама чиркөөсүнүн жогорку дин башчысынын наамы. Алгач 1578-ж. тибеттик буддизмдеги Гло (гэлуг-ба) агымынын башчысы Сонам Гьяцого моңгол башкаруучусу Алтан хан тарабынан ыйгарылган. Гло агымын Зуңхаба (Цзонкаба, 1357–1419) негиздеген. Анын мураскору Юантан-Хамцо (1589–1616) бүткүл Тибетке Гло агымын жайылтып, диний гана эмес, башкаруучулук бийликке да ээ болгон. Ламаизмде Далай - лама өлбөйт, анын жаны өзү өлгөндө жаңы төрөлгөн балага «көчөт» деген ишеним  бар. Мураскор Далай - лама өлгөн учурга тушма-туш төрөлгөн тибеттик балдардан атайын салт боюнча тандалат. 1951-жылдары Тибет Кытай тарабынан оккупацияланып, анын курамындагы автономиялуу районго айланган. 1959-ж. кытайлардын саясатына каршы Тибет эли көтөрүлүш чыгарып, Далай - лама XIV жеңилген көтөрүлүшчүлөрдүн  бир  тобу  менен  Индияга кеткен. (Далай - лама I – Гендун-Друб (1391–1474), II – Генден Гьяцо (1475–1542), III – Сонам Гьяцо (1543–88), IV – Йонтен Гьяцо (1589–1617), V – Нгаванг Лобзанг Гьяцо (1617–82), VI – Цаньян Гьяцо (1683–1706), XIII Д.-л. – Тубтен Гьяцо (1876–1933), Далай-лама XIV – Тензин Гьяцо (1938-жылдан).
Ош базары
Ош базары — Кыргызстандын борбору Бишкек шаарындагы башкы базардын болуп саналат. Базар борборунун жанында шаардын батыш жайгашкан жана Кыргызстандагы экинчи ири базар болуп саналат.
Сунуш
Базар өтө ар түрдүү кантип колдонсок болот. меню бир чоң бөлүгү, тамак-аш, айрыкча, мөмө-жемиш, жашылча-жемиш, эт, Кыргызстан жана жыпар жыттуу үчүн мүнөздүү эт жана Джейк аттар, анын ичинде турат. Мындан тышкары, Кыргыз Республикасынын, мисалы, манты, жооноюп, бул жерде көп Түрк жана Борбордук Азия кулинарияда колдонулган өткөргөндо эт же капустанын мискей куурулган бышырып, тамак-аш менен майда малына малканаларды + сунуш катары мүнөздүү идиш чалды. кийим-кече, бут кийим, белектерди, китептерди жана куралдарды сунушталат тамак-аш үчүн кошумча. сунуштун маанилүү бөлүгү Кытайдан алынып келинген жүк турат. Базар милдетин аткаруучу уюму, көчөдө ажарына базарында катаал жана багыты дайыма жергиликтүү радио окуйт. жеке мүлкүнө көз салып туруу зарыл.
Өрт
2018-жылы, базар өрт бир катар коюп кеткен. Жылдын 2018-жылы өрт рыногун 3500 чарчы метрди жок. от себеп катары электр зымдары аныкталды. тийиштүү 74 ээлери ссудаларды кайтарып берүү боюнча бир жылдык создуктурулуп берилген келтирилген зыяндын ордун толтуртуп эле. Жылдын март айында дагы бир өрт Ош базарында чыкты, бийлик тарабынан бул жолу өрт өрттөө себеп болгон. үчүнчү өрт 13-апрелде башталган, 2018-от менен эрте жана 5412 метр базар жабыркаган аймакта төрт бурчтуу чыкты. өрт жети өрт, анын ичинде тогуз адам жаракат алган. Кыргыз бийликтери отко себебин иликтөөгө аракет кылган. Дагы бир өрт өрттөө үчүн мүмкүн болгон себептер катары аталган, бирок коопсуздук эрежелерин эске албай калышы мүмкүн. Бишкекте Ак үйдүн сыртында нааразылык кайрадан от соодагерлердин натыйжасында, ордун толтурууну талап кылган жана базардын калыбына келтирүү учурунда тура турган жай катары. Кыргызстандын парламентинин алдында башка нааразылык Кыргызстандын өкмөт башчысы КРнын менен митингге он өкүлдөрү менен маектешкенден кийин келди. Өкмөт башчы жакында базардын мүмкүн кайра эле убада кылган.
Мадылдар
Мадылдар  (лат. Felis, L. 1758) — жапайы мышыктардын бир уруусу, буларга кыйла түр кирет: Анды мадылы (лат. F. jacobita), кум мадылы (F. margarita), токой мадылы (F. sylvestris), Пампасс мадылы (F. colocolo), балыкчы мадыл (F. viverrinus), ала мышык (F. lybica), кара шыйрак мышык (F. nigripes) Африканын чөлүндө кезигет, Ыраакы Чыгыш мадылы (Felis bengalensis).
Биопсия
Биопсия - (био... жана гр. opsis көрүнүш) диагноз коюу максатында микроскоп менен изилдөө үчүн тирүү организмдин кандайдыр бир тканынан же органынан кесип алуу. Биопсия оору процессинин мүнөзүн (сезгенүү же шишик экенин) аныктоо үчүн жүргүзүлөт. Айрыкча шишиктин коркунучтуу түрлөрүн (рак, саркома) тактоодо мааниси чоң.
Карлук мамлекети
Карлук мамлекети – 766-жылы Түргөш кагандыгынын кыйрашынан улам пайда болгон мамлекеттик бирикме. Жети-Суу, Түндүк Тянь-Шань аймагында түзүлүп, 940-жылга чейин жашаган. Карлуктар оболу Батыш Алтай, Кара Иртыш дарыясынан Балхаш көлүнө чейинки аймактарды мекендешип, 766-жылы Тараз менен Суяб шаарын басып алышкан. Натыйжада Кашкар, Фергана, Жети-Сууну кучагына алган мамлекет түзүлгөн. Борбору башында Суяб болуп, кийин Иле боюна көчүрүлгөн. Мамлекет башчысы алгач жабгу, 840-жылдан кийин каган деп аталган. 8–10-кылымдарда Балхаш менен Ысык-Көлдүн, Иле менен Талас өзөндөрүнүн бойлорун жердешкен. Тибеттиктер менен союз түзүп, О. Азиядагы согду жана түрк урууларын колдоп, араб баскынчыларына каршы күрөшүшкөн. 861-жылы Кашкарды каратып алышкан. 904-жылы Карлук мамлекетинин аскери Мавереннахрга жортуул жасап, жеңилип калган. Караханид мамлекетинин түзүлүшү менен Карлук мамлекетинин жашоосу токтогон.
FAT32 файлдык систем (FAT32 file system)
FAT файлдык системинин туундусу. FAT32 кластерлердин кичине өлчөмүн колдойт, бул болсо дисктик мейкиндикти эффективдүү пайдаланууга мүмкүндүк берет.
Фалес Милеттик
Фалес Милеттик, Фалес Милетский (б.з.ч VII к.аягы — VI к.башы) Кичи Азиянын Милет шаарында жашаган. Фалести антик доорунун тарыхчылары Эллиндердин атактуу жети акылмандын бири жана “антик филсофиянын атасы” деп аташкан. Фалестин чыгармалары бизге жетпей калган менен башка окумуштуулардын эмгектеринде баяндалат.
Ал кубулуштардын табигый себептерин табууга умтулган, табияттын башталышы суу деп эсептеген жана Жерди сууда калкып жүргөн даракка салыштырган. Геродот, Лидия менен Мидиянын согушун баяндоодо минтип жазган: бири-бирин жеӊе албай алтынчы жылга созулганда, бир жолку беттешүүдө күндүз түнгө айланып экен деп жазат. Бул күн тутулууну Фалес алдын ала айтып, эки тарапты элдешүүгө чакырганда көнбөй коюшкан. Тутулуу болгондон кийин гана элдешип согуш токтогон. Азыркы эсептөөлөр менен бул окуя б.з.ч. 585-ж. 28-майда болгондугу аныкталган. Күн тутулганда бетин Күндүн бетин Ай жаап каларын жана бул кубулуш дайыма ай жаӊырганда болорун билген 1-грек экендиги Цицерондун эмгектеринен белгилүү. Тутулуунун мезгилдүүлүгүн вавилондук астрономдор бир нече кылымдык байкоолордон кийин гана аныктаган. Фалес вавилондук жылдыз жадыбалын пайдалануу менен бул кубулушту алдын ала билген. Күн жылынын узактыгын жана жыл мезгилдеринин ажыратуунун жолдорун биринчи айткан. Күн менен Ай айлананын жаасынын 1/720 бөлүгү (0,5°) болорун аныктаган. Эклиптиканын асман экваторуна карата жантаюсун ченеген.
Математикада теоремаларды далилдөөнүн зарылдыгы тууралуу биринчи айткан. Бурчтардык геометриясын негиздеген. Тарыхчы Плутарх: Фалес, Платон, Евдокус Египет бакшыларынан (жрец) сабак алып келгендигин жазат. Фалес пирамиданын көлөкөсү таяктын учуна тийгендей тике сайып, пайда болгон эки үч бурчтуктун жактарын ченөө менен пирамиданын бийиктигин эсептеген.
Аристотель “Саясат” деген чыгармасында Фалес жөнүндө төмөнкүдөй маалымат калтырган. Философиядан пайда чыкпайт, алар дайыма жакыр жашайт деген элдин тыянагын Фалес жокко чыгарууну чечет. Астрономиялык байкоолоруна таянып, олифка жангагынын түшүмү мол болорун аныктап алып, чоӊ суммадагы каражат жумшап май чыгаргыч аспаптардан кеп жасатып коёт. Күзүндө май чыгаргычка суроо-талап чоӊ болуп, көп киреше табат. Философдор кааласа жеӊил эле байып кетерин ушинтип далилдеген экен.
Герман Вейл
Герман Клаус Гуго Вейл (Hermann Klaus Hugo Weyl, 1885-жыл 9-ноябрь, Герман империясы, Элмсхрон, Шлезвиг-Голштейн - 1955-жыл 8-декабрь, Зүрих) - немис математик жана физик-теоретик. Лобачевский сыйлыгынын лауреаты (1927).
Илимий ишмердиги
Илимий эмгектери тригонометрия катарлары жана ортогоналдык функциялар боюнча катарлар, комплекстүү алмашма функцияларынын теориясы, дифференциал жана интеграл теңдемелерге арналган. Сандар теориясына "Вейл суммасын" киргизген.
Вейлдин алгебра (үзгүлтүксүз топтор теориясы, алардын көрүнүштөрү жана инварианттары жааттарында) жана комплекстүү алмашма функцияларынын теориясы (анын (1913) "Риман бетинин идеясы" (Die Idee der Riemannschen Fläche) китеби классикага айланган: биринчи жолу риман бети түшүнүгүн башка түшүнүктөргө да жайылтууга мүмкүн болгон таризде так аныкталган) боюнча эмгектери көбүрөөк маанилүү.
Вейлдин сызыктуу колдонмо алгебра боюнча эмгектери кийин математикалык программалоону түзүүдө колдонулган, математикалык логика жана математиканын негиздери жаатындагы эмгектери али күнгө чейин кызыгуу жаратып келет. Вейл интуиционизм философиясын карманган, көз караштары Пуанкаре жана Брауерге жакын болгон.
Анын математикалык физика жаатындагы эмгектери чоң мааниге ээ. А. Эйнштейн жалпы салыштырмалуулук теориясын түзгөндөн кийин Вейл талаанын бирдиктүү теориясы үстүндө иштей баштаган. Тартуу менен электромагнетизмди бириктирүү ишке ашпаса да, калибрленүүчү инварианттык теория чоң мааниге ээ болгон. Вейл топтор теориясын физикадагы симметрия жөнүндөгү идеяга таянып, кванттык механикада колдонгону менен белгилүү.
1918-жылы аффинн жана евклид чекит мейкиндиктери үчүн ыңгайлуу аксиомалар системин сунуштаган.
Хромант (телесериал)
«Хиромант» (Хиромант) — Орусиянын он бөлүктөн турган телесериалы. Режиссёру Антон Борматов, тасма Сергей Киреенконун раманынын негизинде 2005 жылы тартылган.
Бет ачаары 2005-жылы 9-марта, Орусиянын «Биринчи каналында» болгон.
Жаман-Даван агын суусу
Жаман–Даван - Тогуз-Торо районунундагы суу, Ала буганын оң куймасы.
Хромант (телесериал)
Режиссёру – Антон Борматов Сценарийин жазган – Сергей Киреенко Башкы ролдордо: Сергей – Юрий Чурсин Катя – Ксения Буравская Лена – Екатерина Стулова
Жаман-Даван агын суусу
Узундугу - 64 км, ал абынын аянты - 335 км2. Жаман-Тоонун түндүк капталынан башталып, жогорку агымында Сырткашка-Суу аталып, Туура-суу кошулгандан кийин Жаман-Даван аталат да, кууш өрөөн аркылуу түндүктү карай агат. Ортоңку жана төмөнкү агымында өрөөнү кеңейип, саздуу келет. Жылдык орточо чыгымы 2,6–3,5 м3/сек, эң көбү июнь–июлда, азыфевраль–мартта байкалат. Апрель–сентябрда кирип, октябрь–мартта тартылат. Негизинен кар, мөңгү жана булак сууларынан куралат. Сугатка пайдаланылат.
Хромант (телесериал)
Каармандарда
Башкы каармандын ролун аткарган Юранын бул биринчи жолку чоң ролу. Буга чейин актёр катары тааныла албай жүргөн Юрий Чурсин «Хиромант» фильминен кийин популярдуулукка жетишкен. Кастингден өткөн соң, Юра хиромантия или­мин өздөштүрүү үчүн ар кандай китептерди окуп, курстарга жазылган. 2005-жылы аталган роль үчүн Юрий Чурсин «эң мыкты роль» сыйлыгына татыктуу болгон. Ал эми Сергейдин сүйгөн кызы Катяны аткарган Ксения Буравскаяга дагы ролу чоң ийгиликти алып келген.
Тасманын тартылышы
Тасма 1990-жылдардагы окуяны камтыйт. Тасма окуянын өнүгүшүнө жараша Ярославль, Москва шаарында, Чеченстанда жана Индияда тартылган. Фильмдеги согуш кырдаалын чагылдырып берүү оңойго турган эмес. Мындай эпизоддор Ярославль шаарындагы зениттүү-ракеталык институтта жана Костроманын алдындагы кумдуу полигондо тартылган. Ал эми аскерлердин массовкага аскерде окуучу курсанттар, жоокерлер тартылган. Ал эми башкы каарман Сергей индиялык брахманга кайрылып жаткан эпизодго реалдуу брахманды тартып алышкан. Режиссёр Антон Борматов минтип эскерет: «Биз съёмка тарткан топ менен алакан ачып отурган брахманга жакындадык. Ал биздин кино тартып жатканыбызды деле сезген жок. Күндө жасап жаткан иши катары эле адамдардын жүзүн карап да койбой, алакан ачып сүйлөй берди. Биз ошол жерден тарткан сюжетибиз өтө кызыктуу чыкты.» Ошондой эле тасманын көпчүлүк бөлүмү Москадагы өлүкканада, мүрзөдө, ооруканада тартылган.
Избаскен мунай жана газ кени
Избаскен мунай жана газ кени Жалал-Абад облусунун Ноокен районунда, Жалал-Абад шаарынан 55 км түндүк-батыш, Таш-Көмүр шаарынан 45 км түштүк-чыгыш тарапта. Мунайдын табигый түрдө агып чыгышы жергиликтүү элге илгертен белгилүү. 1946-ж. геол. чалгындоо жумуштары жүргүзүлүп, 1950-ж. мунай, 1957-ж. күйүүчү газ алына баштаган. Кен аймагында неоген мезгилинде пайда болгон конгломерат, кумдук, чопо, палеогендин акиташ теги, чопо катмарлары бар. Мунай палеоген тоотектериндеги кумдуктун арасында 4 горизонтту түзүп жатат. Кен аянты 1,0х0,5–7,0х1,0 км. Мунай 2400 мге чейинки тереңдикте кезигет. Тыгыздыгы 0,860–0,867 г/см3, парафиндүүлүгү 7,5–9,5%, күкүрттүүлүгү 0,17–0,19%, температурасы 78–84°С. Курамындагы асфальтен 0.145–0,45%, кокс 3,03–5,55%, акциз чайыры 16–50%. Газ бор мезгилинин аягында пайда болгон тоотек катмарында топтолгон. Мында газдын өнөр жайлык маанидеги 8 горизонту бар. Аянты 2,0х0,5 км2. 1973-ж. кенден алынган мунайдын көлөмү 56, 7 миң т жана газдын көлөмү 6,6 млн м3 түзгөн. 1996-ж. болгону 3 миң т мунай жана 2 млн м3 газ алынган. 1997-жылга каратамунайдын запасы В+С1 категориясы боюнча – 187 миң т, С2 –96 миң т, эркин газдын запасы С1 категориясы боюнча – 425 м3.
Омар (ырчы)
Омар (толук аты-жөнү Жанышов Өмүрбек Шейшенбекович -  19 ноябрь 1988, Бишкек, Кыргызстан)  — кыргызстандык ырчы, аткаруучу.
Кыскача өмүр таржымалы
2007-жылы Бишкектеги финансы техникумун, 2012-жылы КМУнун юридика факультетин бүткөн.
Техникумда маданий иш чараларга катышып жүрүп, “2006-жылдын алтын үнү”грамотасы менен сыйланган. Өмүрбек алгачкы жолу чоң сахнага Омар аттуу ысым менен 2008-жылы Мирбек Атабековдун концертинде чыгып, кыргыз эстрадасында өзүнүн сапарын баштаган. Ошол убактан тартып Омар чыгармачылыкта ийгиликтерди жаратып келе жатат. Репертуарында кыргыз, орус, англис тилдеринде ырлары бар.
Чыгармачылыгы
Ырларынын тизмеси:
Наамдары. Сыйлыктары.
2006-жылы “Алтын үн” грамотасы 2008-жылы Эл аралык жаш эстрада ырчылардын “Жаңы толкун” конкурсунун лауреаты 2008-жылы Республикалык “Айкөл Манас” сыйлыгынын “Жылдын ачылышы” наамы 2011-жылы Кыргыз Республикасынын маданият министрлигинин “Маданияттын отличниги” ордени менен сыйланган. 2011-жылы “Супер-инфо” гезитинин жылдын “Супер ырчысы” наамы. 2012-жылы “Жылдын сахна адамы” 2017-жылы "Silk Way Star" сынагында жеңүүчү
Коммунар (Иглин району, Башкыртстан)
Коммунар — Башкыртстандын Иглин районундагы айыл, Кальт айылдык кеңешине карайт. 2009-жылдын 1-январына карата калкынын саны — 19 киши. Почта индекси — 452416, ОКАТО коду — 80228825006.
Демографиясы
Тургундардын динамикасы:
Колодничная Ляля (дарыя)
Колодничная Ляля — Орусиядагы дарыя. Свердлов облусу, Түмөн облусу жер аймактарын агып өтөт. Дарыя куйган жери - Ляля дарыясынын сол жээгинен 242 км алыстыкта орун алган. Дарыянын узундугу - 15 км.
Суу реестринин маалыматтары
Орусиянын мамлекеттик суу реестринин маалыматы боюнча Иртыш бассейнинин айланасында жатат, дарыянын суу чарбачылык бөлүгү — Тавда дарыясынын башатынан аягына чейин, Сосьва дарыясын кошпогондо башатынан Морозково айылындагы суу өлчөө постуна чейин. Дарыянын айрыгы — Тобыл, дарыя бассейни — Иртыш.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
13-январь
13-январь (Үчтүн айынын он үчү) — Григорий жылсанагы боюнча жылдын 13-чү күнү, жылдын аягына чейин 352 күн (толук жылда 353) күн бар.
Ача (Лебяжье куймасы)
Ача — Орусиядагы дарыя. Кемеров облусу, Томск облусу, Новосибирск облусу жер аймактарын агып өтөт. Дарыя куйган жери - Лебяжья дарыясынын оң жээгинен 64 км алыстыкта орун алган. Дарыянын узундугу - 47 км.
Суу реестринин маалыматтары
Орусиянын суу ресурстары боюнча федералдык агенттиги РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Мышык
Бакма мышыктар (лат. Felis silvestris catus) — үйдө жашоочу мышыктардын жалпы түрлөрү.
Далай-лама XIV
Далай - лама XIV, Тензин Гьяцо – (6. 7. 1935-ж. т., Амдо провинциясы, Такцер кыштагы) – будда ишмери, тибет элинин рухий жана саясий лидери. 3 жашында Далай - лама XIIIнүн ордуна тандалып, Далай - лама XIV деп аталган. КЭР аскерлери Тибетти басып киргенде, 16 жаштагы Далай - лама XIV мамлекет башчысынын милдетин мойнуна алган. 1954-ж. Пекинге келип, Мао Цзэдун менен жолуккан. Бирок, Тибетте коммунисттик реформалар жүргүзүлгөн. 1959-ж. Лхаста элдик көтөрүлүш чыгып, аны Кытай армиясы күч менен баскан. Далай - лама XIV жана жеңилген көтөрүлүшчүлөр Индияга чыгып кетүүгө аргасыз болгон. Дхарамсалда (Индия, Химачал-Прадеш штаты) Далай - лама XIV кайрадан КЭРге кошулууга макул болбогон тибеттиктерди колдоп, тибет өкмөтүн түзгөн. 1963-ж. Далай - лама XIV Тибеттин демократиялык конституциясын иштеп чыккан. Конституция боюнча жогорку бийлик Далай-ламадан Элдик ассамблеяга жана анын өкмөтүнө өткөн. Учурда тибеттик эмиграциялык администрацияда саясий бийликти Далай - лама эмес өкмөт менен парламент жүргүзөт. Далай - лама расмий түрдө рухий функцияларды жүргүзөт, бирок ошону менен бирге ал улуттук лидер катары каралат. Далай - лама XIV АКШ, Улуу Британия, Франция жана башка көптөгөн өлкөлөрдүн жетекчилери менен жолугуп, БУУга кайрылуу жасап, Тибеттин эгемендүүлүгү жөнүндө проблеманы тынчтык жолдор менен чечүүгө аракеттенген. 1987-ж. КЭРдин курамындагы Тибет автономиясын түзүүгө макулдугун билдирген. 1989-жана башка бейпилдикти жаратуучу иштери үчүн Далай - лама XIVгө Нобель сыйлыгы ыйгарылган. Далай - лама XIVнүн ой-пикирлери, сунуштары «Жаңы миң жылдык үчүн этика» китебинде (1999) чагылдырылган.
Астра
Аcтpa (Aster) - өсүмдүктөрдүн татаал гүлдүүлөр тукумунун уруусу. Көп жылдык чөп. Аcтpaнын 250дөн ашык түрү бар. Ал гүлүнүн түрү, түсү, сабагынын бийиктиги, бутактап өсүшү жана башка боюнча айырмаланат. Көп жана бир жылдык түрү бар. Көп жылдык Аcтpa Түндүк Америкадан таралган. Сабагы бутактуу, бийиктиги 20—150 см, суукка чыдамдуу. Көбүнчө кеч күздө гүлдөөчү сорту өстүрүлөт. Уругу күзүндө же жазында 0,5 см тереңдикте себилип, экинчи жылы гүлдөйт. Бир жылдыгы Кытай, Япониядан таралган. Жапыз (15—25 см), орто (30—50) жана бийик (60—80) өсүүчү сорттору бар. Көчөтүнөн же уругунан өстүрүлөт. Уругу кеч күздө же эрте жазда себилет, 7—8 күндө текши өнүп чыгат, 3—4 айда, суук түшкөнгө чейин гүлдөйт. Кыргызстандын тоолорунда 1 түрү - альп Аcтpaсы өсөт.
Жылаан боор өрүмү
Бул — камчы өрүмдүн негизги түрү. Буга көбүнчө жыйырма төрт тал көктү тилип, ич ара алмаштырат. Акыйкатта, татаал өрүмдү жүзөгө ашырууда өрүмчүнүн ашкере кылдаттыгы айкындалат. Жылан боор өрүмү биринин кооздугун бири арттырып турат. Эгер татаал өрүмдөрдүн бир талынан эле өрүмү жаңылса, өрүм таптакыр тескери жакка кетет. Демек, үзүлгөн тал улаштырылбайт. Жылан боор өрүмүндө он алты талдан өрсөк көк сегизден экиге бөлүнөт. Анда экиден көктү бирден көк басып отурат. Буга сегиз сай түшөт да, ал өтө кооз көрүнөт. Ич ара салыштырып айтсак суйсал өрүмү, жылаан боор өрүмү сыяктанганы менен айырмасы үч көктү бир басып отурат да, ага алты сай түшөт. Буга 10—12—14 тал кылып тилүүбүз керек. Жылаан боор өрүмүнө 16 тал көк тилсе, сегизден экиге бөлүнөт да, экиден басылат. Эгер он эки тал көк тилинсе, ал талдар алтыдан экиге бөлүнөт. Экиден басылып бир талы — «аркак» болот. Терме өрүм, суйсалма өрүмү, жылан бооруму 12 талдан тартып, 24 талга дейре төп басылат. Жылан боор өрүмү менен терме өрүмүнүн түшкүнү он бир тал менен бекитилет. Түшкүн — тал-тал көктүн камчы өрүмү болуп түшүшү. Айрым өрөөндөрдөгү чеберлер он бир талдан котур өрүмдү жана он алты талдан нокору өрүмдү, сегиз талдан төрт кыр кылып, камчы өрүмүн бергендер да бар. Мыкты өрүмчүлөр 16 тал көк аркылуу бир эле камчыга өрүмдүн беш түрүн: жылан боор өрүмүн, терме өрүмүн, каз таңдай өрүмүн, суйсалма өрүмүн жана жарым суйсалма өрүмүн табышмактанып кете берет.
Маалыматтын булагы
[http://bizdin.kg/component/k2/item/173-kyrgyz_kol_onor Акматалиев Амантур Сейтаалы уулу. Кыргыздын кол өнөрчүлүгү. Бишкек 1996: ISBN — 5-655-00960-9]
Аппэ Фруйтланд (Нү-Мексико)
Аппэ Фруйтланд (Нү-Мексико) (Upper Fruitland) — Нү-Мексико штатынын San Juan округуна караган АКШ шаары.
Калкы - 1664 киши. Болжолдуу аянты - 20.2 км². FIPS коду — 35-81177.
Организмдин кыймылы
Организмдин кыймылы — айлана-чөйрө менен активдүү байланышты камсыздоочу тиричилик аракеттин бир белгиси.
Кыймыл аракеттин таасири
Кыймыл-аракет жаныбарлардын эволюциялык өсүп-өнүгүшүндө өзгөчө мааниге ээ жана барган сайын улам өркүндөйт. Кыймыл-аракеттин натыйжасында клеткаларда, органдарда жана организмде кыймыл такай пайда болуп, анын тиричилигин аныктайт. Ал эми адамдын жашоосунда кыймыл зор мааниге ээ. Орустун улуу физиологу И. М. Сеченовдун аныктоосу боюнча баш мээнин ар түрдүү ишкердүүлүгүнүн натыйжасы скелет булчуңдарынын жыйрылып, кыймылды пайда кылуусу менен аяктайт. Кыймыл адамдын жана көпчүлүк жаныбарлардын сөөк булчуңдарынын жыйрылуусунан пайда болот да, дененин айрым мүчөлөрүнүн бир калыптан экинчи бир калыпка келип өзгөрүп турушу алардын айлана-чөйрөгө ыңгайланып, жашоо шартын түзүп турат. Организмде мүчөлөр өздөрүнүн ар түрдүү кыймылы менен бири-биринен айырмаланат. Адамдын кыймыл-аракетин борбордук нерв системасы тейлейт. Мисалы, мүчөлөрдүн керектүү булчуңдарынын жыйрылуусунун негизинде адам өндүрүштө алдына коюлган ар кандай максатын татаал жана чебер кыймыл-аракет менен аткарат. Бул болсо кыймылдын татаал түрү болуп саналат. Мындай кыймыл скелет булчуңдарынын белгилүү бир кезекте жыйрылышынын натыйжасында келип чыгат. Кыймылдын жөнөкөй түрү да бар. Айтсак адам байкоосуздан электр тогуна, ысык, өткүр же учтуу жана башкалар буюмдарга урунуп алган учурда денени (колду) тез тартып алат. Эркин кыймылды жаратуу, аны иреттөө процесси өтө татаал келет да, аны таяныч-кыймыл аппараты иш жүзүнө ашырат. Таяныч-кыймыл аппаратын скелет сөөктөр жана анын муундары, байламталар, булчуңдар, тарамыштар түзөт. Булардын ичинен сөөктөр жана муундар организмде негизинен таяныч, денени бир калыпта кармоо милдетин аткарат. Ал эми булчуңдардын жыйрылып, кайтадан жазылып туруу касиетинин натыйжасында организмде кыймыл-аракет пайда болуп, адамдын айлана-чөйрөдө басып жүрүү мүмкүнчүлүгүн камсыздайт. Булчуңдардын жыйрылышынын негизинде муундарда кыймылдоо пайда болот. Айрым учурларда кыймыл сөөктүн же болбосо муундун катышуусуз эле булчуңдардын жыйрылуусу менен пайда болот. Мисалы, көздү ирмөө, баштын терисинин кыймылы жана башкалар.
Булчуңдар кыймылы
Скелет булчуңдарынын жыйрылуу функциясын иш жүзүнө ашырууда борбордук нерв системасынын бардык бөлүктөрү (баш, мээ, жүлүн жана башкалар) катышат. Булчуңдарда, тарамыштарда атайын сезгич нерв бөлүкчөлөрү — рецепторлор жайгашкан. Булар аркылуу импульстар — сезимдер борбордук нерв системасынын клеткаларына жеткирилет. Натыйжада борбордук нерв клеткаларынан тийиштүү жооп кайрадан кыймылдаткыч нерв бөлүктөрү аркылуу тийиштүү сөөк булчуңдарын жыйрылтып иштетет. Мээнин эң жогорку бөлүгү болгон мээ кыртышы негизги ролду ойнойт. Анткени ал жерден орун алган ар кандай нерв борборлор сөөк булчуңдарынын өзгөчө татаал, максаттуу кыймылдарды аткарып туруусун ишке ашырат жана аны дайыма контролдоп турат. Адамдын жашоо турмушу, эмгектенүүсү жана башкалар дайыма активдүү кыймыл-аракетти талап кылат. Кыймыл организмдин сырттан болгон зыяндуу таасирлерге каршы туруу мүмкүнчүлүгүнө шарт түзөт.